

**קניות זה שמחה: – תפיסות בעלי הפרעת קנייה כפייתית ביחס למאפייני ההפרעה, מקורה והשלכותיה**

Etty Efrat Golan Anat Zelig

**ממצאים ראשוניים**

**פרופיל המכורים -** כל משתתפי המחקר דיווחו כי הם עובדים בעבודה סדירה ומרביתם מרוויחים משכורות מעל הממוצע במשק.

**סיבת ההתמכרות-** פיצוי על סבל מהעבר

**מאפייני ההתנהגות הצרכנית** – צורת הרכישה (פיזית או מקוונת) משך העיסוק בקנייה במהלך היממה, סוג המוצרים הנרכשים ונחיצותם.

**תהליכים מנטליים המתלווים להתנהגות הקנייה** – חשיבה רבה וריגוש חיובי.

**השלכות ההתמכרות-** השלכות על הזוגיות והמצב הכלכלי

**שיטה**

המדגם כלל 33 נבדקים בגילאי 21-68. בשלב הראשון הנבדקים מילאו את השאלון Clinical Screening for Compulsive Buying Questionnaire developed by Faber and O’Guinn, 1992 שמטרתו אבחון הפרעת קנייה כפייתית. למדגם נבחרו רק אנשים שקיבלו ציון גבוה מ 1.35- בסקלה. לאחר מכן נערך ראיון עומק חצי מובנה המכיל כ- 20 שאלות.



**מסקנות**

התמכרות לקניות היא הפרעה המופיעה אצל אנשים המוגדרים כנורמטיבים ללא רקע פלילי או רפואי. מדובר בהתנהגות שלדעת המכורים נועדה בעיקר לפצות אותם על חסכי העבר (כלכלי/רפואי). התנהגות זו מעסיקה את האדם שעות רבות ביממה הן מבחינת ביצוע ההתנהגות והן מבחינת חשיבה עליה. למרות שהמרואיינים הכחישו באופן מפורש השלכות נפשיות שליליות שיש להפרעה, מהראיונות עלה שיש להתנהגות הזו השלכות שליליות הן על יחסיהם המשפחתיים והן על מצבם הכלכלי. כמו בהתמכרויות אחרות ניכר שלקיומה של הכחשה יש השפעה שמאפשרת את קיום התופעה ואת המשכיותה.

**הקדמה**

אנשים המוגדרים כבעלי הפרעת קנייה כפייתית compulsive buying) (disorder- CBD מתוארים כחסרי יכולת לשלוט בדחף לקנות חפצים או שירותים לא הכרחיים, פעולה שהופכת את חוויית הקניה מפעילות קיומית לפעילות שיכולה לפגוע משמעותית באיכות חייהם ושל בני משפחותיהם ומקורביהם

**המחקר הנוכחי**

**מטרת המחקר הנוכחי הייתה להבין כיצד קונים כפייתיים מגדירים את עצמם, לתאר את התנהגותם בזמן הקניות ואת התהליכים המנטליים המתלווים וכן להבין בעיקר מהן השלכות האישיות, הבינאישיות והחוקיות של ההפרעה על חייהם.**